एनएसएस शिविर में छात्राओं ने सीखे अनुलोम विलोम आसन
विवेकानन्दकन्या महाविद्यालय में राष्ट्रीय सेवा योजना के शिविर में सोमवार को स्वास्थ्य सम्बन्धी कार्यक्रम का आयोजन किया गया। इसमें प्रार्थना सभा के बाद योग शिक्षक एवं सम्पर्क प्रमुख दीनदयाल उपाध्याय ने योग भगाये रोग कार्यक्रम के अन्तर्गत विभिन्न योग जैसे अनुलोम-विलोम, कपाल भारती, अनुसार, भ्रामरी तथा वज्रासन मरकट आसन इत्यादि का अभ्यास करके छात्राओं को सिखाया।
उन्होंने कहा कि यदि हम नियमित योग तथा आसन करें तो शरीर को पूर्ण रूप से स्वस्थ रख सकते हैं। साथ ही थाईराइट, मोटापा, मधुमेह जैसे रोगों से निजात पा सकते हैं। बौद्धिक सत्र में सेवानिवृत्त वरिष्ठ अध्यापक विशंबर दयाल शर्मा ने कहा कि रोग होते हैं, उन्हें हम स्वयं आमंत्रित करते हैं।
जैसे शराब, सिगरेट, तम्बाकू जैसे व्यसनों का उपयोग करने से ये सभी व्यसन मनुष्य को अपना गुलाम बना लेते हैं। एक बार किसी भी व्यसन की आदत पड़ जाती है तो उससे छुटकारा पाना बड़ा मुश्किल कार्य हो जाता है। टीबी तथा कैंसर जैसी बीमारियां इस व्यसनों के उपयोग का परिणाम हैं। इस अवसर पर डॉ.तरुण गौतम, अमित शर्मा, रंजीता यादव, दीपिका, सोनम चांद खाॅ आदि उपस्थित थे।
इसी प्रकार सोमवार को महारानी महिला पीजी कॉलेज में एनएसएस के सात दिवसीय विशेष का उद्धघाटन एएसपी राजेन्द्र सिंह खौथ ने किया। विशिष्ट अतिथि डीईओ मुकेश शर्मा रहे। प्राचार्य केके गुप्ता द्वारा अतिथियों का माल्यार्पण कर स्वागत किया गया। छात्रसंघ अध्यक्ष संध्या कुमारी, सुरभि अग्रवाल, अन्नू ने पुष्प भेंटकर अतिथियों का स्वागत किया गया। इसके बाद प्राचार्य ने शिक्षा का जीवन में महत्व पर अपने विचार रखे। संचालन व्याख्याता बृजमोहन झा ने किया। इस अवसर पर व्याख्याता पुनीत कुलश्रेष्ठ, अनिल कटारा, पुष्पेन्द्र शर्मा, रवि बंसल, जितेन्द्र कुमार, संजय, सत्येन्द्र शर्मा आदि उपस्थित थे। इसी प्रकार पीजी कॉलेज में शिविर में सम्भागियों ने रमन गार्डन तथा विवेकानन्द परिसर स्टाफ रूम की सफाई की। कार्यक्रम के मुख्यअतिथि अतिरिक्त जिला जज सतीश कौशिक थे। इसके बाद गोद ली गई बस्तियों में जाकर लोगों को बेटी बचाओ बेटी पढ़ाओ, साम्प्रदायिकता, स्वच्छ भारत अभियान, शराब को करो इन्कार आदि पोस्टरों के द्वारा जागरूक किया। इस मौके पर छात्रसंघ उपाध्यक्ष अमित शर्मा भी मौजूद रहे। कमला कॉलेज में शिविर के चौथे दिन चौपडा मंदिर एवं रेलवे स्टेशन पर सफाई कार्य किया। इसके बाद कॉलेज में संगोष्ठी का आयोजन किया गया। जिसमें शंकर सिंह मुख्य वक्ता थे। उन्होने धर्मग्रथों का विस्तृत उल्लेख करते हुए स्वामी विवेकानन्द का चित्रण किया और युवाओं के लिए उन्हे प्रेरणा का श्रोत माना। संचालन डॉ अभयवीर सिंह ने किया।
धाैलपुुर. महारानी कॉलेज में शिविर शुभारंभ के मौके पर मौजूद छात्राएं।
mag_Deva hin_Deva hin_Deva hin_Deva hin_Deva hin_Deva